Конкурс- спаборніцтва “Ваенная карта”

( для навучэнцаў 1-2 класаў)

Метады і формы: групавая,індывідуальная, гульня, спаборніцтва

Мэта: развіццё цікавасці да ваенных прафесій

Задачы: пашырыць веды дзяцей пра ваенныя прафесіі, развіваць пазнаваўчую актыўнасць, кемлівасць; стварыць умовы для выхавання калектывізма, таварысцкіх адносін.

Нагляднасць, абсталяванне: схема карты, каляровыя алоўкі, цацачныя машынкі, лічыльныя палачкі

План падрыхтоўкі:

-распрацоўка плана правядзення класнай гадзіны;

-падрыхтоўка нагляднага матэрыялу;

-падрыхтоўка літаратурнага матэрыялу;

-падрыхтоўка прызоў;

-запрашэнне на мерапрыемства членаў журы ( дзяўчынак класа і настаўнікаў)

План правядзення

**1.Уступная частка**

Настаўнік: - Рабяты, а хто скажа, што такое вайна?

Скажы адным словам: вайна- гэта….

(Настаўнік праводзіць гутарку на тэму што прыносіць вайна)

Прагляд прэзентацыі “ Салдаты і іх абавязкі**”**

Настаўнік:- Хто абараняе нашу краіну? Чаму іх называюць абаронцамі нашай краіны? А якія ваенныя прафесіі вы ведаеце? А чаму мы сёння гаворым пра абаронцаў нашай Беларусі?

Настаўнік: Так, рабяты, бо хутка мы будзем святкаваць Дзень абаронцаў Айчыны.Таму мы сёння з вамі правядзём незвычайную класную гадзіну, а конкурс- спаборніцтва “Ваенная карта”.

**2.Асноўная частка**

Конкурс- гульня “Ваенная карта”( да пачатку гульні запрашаем журю)

Маршрут №1”Падкажы славечка” (хлопчыкі слухаюць тэксты і дагаворваюць словы)

Растает ледяная глыба от слова тёплого…( спасибо)

Зеленеет даже пень, когда услышит…( добрый день)

В Белоруссии, Франции, Дании

На прощанье говорят…( до свидания)

Маршрут №2 “Дэшыфравальшчык” (на картачках запісаны ваенныя словы, але літары перапутаныя. Неабходна запісаць атрыманыя словы)

АНКТ (ТАНК)

САЛЁТМА (САМАЛЁТ)

КЕТАРА (РАКЕТА)

САТЛДА (САЛДАТ)

УПЯЛ (ПУЛЯ)

АЎМАТАТ (АЎТАМАТ)

Маршрут № 3 “ Снайпер” ( хлопчыкі па чарзе кідаюць мяч у цэнтр круга. Перамагае той, хто больш разоў закіне мяч у круг)

Маршрут №4 “ Юны канструктар” ( хлопчыкам даецца ўзор караблёў, якія ім неабходна скласці на партах з лічыльных палачак. Перамагае той, хто хутчэй і правільней складзе карабель па дадзенаму ўзору)

Маршрут №5 “ Юны танкіст”

Спачатку рабяты адгадваюць загадку:

Ползёт черепаха,

Стальная рубаха,

Враг- в овраг,

И он там, где враг. (Танк)

( Да цацачных машынак прывязваем доўгія вяровачкі. Канцы вяровачак замацоўваем да алоўка. Хлопчыкі садзяцца на крэслы і бяруць у рукі алоўкі з вяровачкай.Па камандзе кожны хлопчык пачынае наматваць вяровачку на аловак. Перамагае той, хто першы прыцягне машынку за лінію фінішу).

( кожны маршрут ацэньваецца баламі і падводзяцца прамежкавыя вынікі).

**3.Заключная частка**

Падвядзенне вынікаў мерапрыемства праводзіцца пры дапамозе запаўнення лістка рэфлексіі па тэме “Я на класнай гадзіне…”. Дадатак 1.

Затым пасля абмеркавання вынікаў членамі журы пераможцы ўзнагароджваюцца падарункамі.

Усім дзякуй!

Аўтары: калектыў настаўнікаў пачатковых класаў

ДзУА “ НПК Вензавецкі дзіцячы сад- сярэдняя школа”

Дадатак 1

Лісток рэфлексіі “Я на класнай гадзіне…”.

|  |  |  |  |
| --- | --- | --- | --- |
| 1 | На класнай гадзіне працаваў | актыўна | пасіўна |
| 2 | Сваёй працай | задаволены | Не задаволены |
| 3 | Класная гадзіна мне здалася | кароткай | доўгай |
| 4 | Ад класнай гадзіны | Не стаміўся | стаміўся |
| 5 | Мой настрой | Стаў лепшы | Стаў горшы |
| 6 | Матэрыял мне быў | Зразумелы  Карысны  Цікавы | Не зразумелы  Не карысны  Не цікавы |